Исламов, Давлет Шаймуратович

**Давлет Исламов** (И.Пайгельдин, И.Дубкин, Давлет Пайгел) (Давлет Шаймуратович Исламов) (, РСФСР, Башкир АССР, Шараҥ кундем, У Пайгелде ял — , Йошкар-Ола) — марий серызе, почеламутчо, журналист, СССР Серызе-влак ушемын йыжъеҥже (1977).

## Илыш корныжо
Давлет Исламов 1935 ийын шыжа тылзын 18-ше кечынже Башкир АССР Шараҥ кундем У Пайгелде ялеш кресаньык ешеш шочын. Акпарс кыдалаш школын кандашымше классшым пытарымеке, шочмо колхозыштыжо тыршен. 1954 — 1957 ийлаште Армийыште служитлен. Армий деч вара Озаҥ оласе индустриальный техникумыш пурен, техник-строитель профессийым налын. 

### Марий Элыште
1961 ийыште Марий Элыш илаш кусна: Юлсер-Олаште, Йошкар-Олаште производствышто шуаралтеш. 1967 ийыште "Марий коммуна" газет редакцийыште корреспондетлан ятыр жап ышта. Печатлалташ 1961 ийыште тӱҥалын. "Яндар юж" (1968), "Лу марте" (1969), "До десяти" (1972), "Мланде" (1977), "Новоселье" (1980), " Кечывӧрдем" (1988) книга-влакын авторжо. 1972 ийыште Литинститутым заочно тунем лектын. 1977 ийыште ССРУ писатель ушемыш пурен. Пытартыш ийлаште Давлет Шаймуратович "Ончыко" журнал редакцийыште отделым вуйлатен. 1991 ий 7 Идымыште ӱмыржӧ кӱрылтеш.
Марий Элын чапмурыжлан мутым возен.

## Тӱҥ произведенийже-влак
* Яндар юж : почеламут-вл. [Чистый воздух : стихи]. Йошкар-Ола, 1968. 40 с.
* Лу марте: почеламут-вл. [До десяти: стихи]. Йошкар-Ола, 1969. 16 с.
* Мланде : поэма ден почеламут-вл. [Земля : поэма и стихи]. Йошкар-Ола, 1977. 96 с.
* Коршаҥге име : мыскара почеламут-вл. // Пӱсӧ умдо. Йошкар-Ола, 1982. С. 115—116.
* Кум шочмо кече ; Мланде ; Шошо : почеламут-вл. // Эрвий. 1987. С 33—35.
* Тирыште: ойлымаш // Пионер йӱк. 1987. № 2. С. 6.
* Кечывӧрдем : почеламут, муро, басня [Солнцеворот : стихи, песни, басня]. Йошкар-Ола, 1988. 104 с.
* Лу марте. Лу якте : почеламут-вл. [До десяти : стихи]. Йошкар-Ола, 1991.32 с.
* Омса кыл ; Луман ужга йымалне ; Шерге модыш ; Малаш жап ; Ер воктене: почеламут-вл. // Ончыко. 1993. № 5. С. 171—176.
* Вӱд ӱмбалне ; Йӱр деч вара : почеламут-вл. // Ончыко. 1994. № 4. С. 150—151.

## Руш йылмыш кусарыме произведенийже-влак
* До десяти: стихи / пер. Б.И. Шуплецова. Йошкар-Ола, 1972. 24 с.
* Короткие басни / пер. И. Законова // Юмор мари. Йошкар-Ола, 1979. С. 102—105.
* Новоселье : стихи, поэмы / пер. А. Мосунова. Йошкар-Ола, 1980. 64 с.
* Всегда в дорогу, словно по уставу...; Я — строитель ; Вспоминаю о лете : стихи / пер. А. Мосунова // Между Волгой и Уралом. Саранск, 1982. С. 102—103.
* В пути ; Лишь тогда расцветают цветы...; Осень // Братство песенных сердец : стихи / пер. В. Панова. Йошкар-Ола, 1990. С. 62—63.

## Илышыже да творчествыже нерген литератур
* Писатели Марийской АССР : биобиблиогр. справочник. Йошкар-Ола, 1988. С. 109—111.
* Селин А. Огеш лий орлык // Пӧлек вашмут. Йошкар-Ола, 1995. СЛИ.
* Селин А. Марий гимным возышо // Ончыко. 1995. № 9. С. 146—150.
* Николаев С. Чапмурышко ошкыл // Марий Эл. 2000. 18 окт.
* Шаран вел мурызо // Ончыко. 2000. № 9. С. 159—162.
* Зайниев Г. «Мландым сакле тый, шӱмем!» // Эрвел памаш. Йошкар-Ола, 2001. С. 196—221.
* Поэт Давлет Исламовлан тений 18 октябрьыште 70 ий темеш ыле... // Ончыко. 2005. № 9. С. 115—118.
* Зайниев Г. Тыге шочын Марий Элын гимнже // Марий Эл. 2005. 18 окт.
* МБЭ. Йошкар-Ола, 2007. С. 154—155.

## Кылвер-влак
* Уроженец Башкирии Давлет Исламов подарил гимн Республике Марий Эл.

## Литератур
* Писатели Марий Эл: биобиблиографический справочник / сост.: А.Васинкин, В.Абукаев и др. — Йошкар-Ола: Марийское книжное издательство, 2008. — 752 с. С. 295-297.

Категорий:Марий серызе-влак
Категорий:Марий почеламутчо-влак
Категорий:Марий журналист-влак